Alies e vez komzet ouzh " an ekologourien " . Met kuzhat a ra ar ger - mañ an dizemglev bras - spontus a vez etrezo , dre ma lak da grediñ e vezont holl a - du an eil gant egile . E gwirionez , n ' emaint ket tamm ebet . Unan eus abegoù pennañ o enebiezhioù a sav , er mare - mañ , tro - dro d ' ur gudenn : ha ret e vo da vab - den digreskiñ ar pezh a brodu hag ar pezh a vevez evit saveteiñ e blanedenn , pe daoust hag - eñ e vo trawalc ' h dezhañ kavout diskoulmoù teknikel ha mirout e zoare da vevañ ? Emaomp o vont da ginnig un tammig luskad ar re a sav evit un digreskiñ eus an oberiantizoù saotrus ha koustus evit an douar . Diouzh un tu eo krog ar re - se da vezañ brudetoc ' h - brudetañ , diouzh un all ivez e vez kontet muioc ' h - muiañ a sotonioù diwar o fenn .